FSMART จัดประชุมสามัญผู้ถือหุ้นประจำปี 2564
FSMART จัดประชุมสามัญผู้ถือหุ้นประจำปี 2564
23 เม.ย. 2564

นายพิชิต นิ่มกุล ประธานกรรมการ ร่วมด้วย นายพงษ์ชัย อมตานนท์ ประธานกรรมการบริหาร พร้อมด้วย นายณรงค์ศักดิ์ เลิศทรัพย์ทวี กรรมการผู้จัดการ พร้อมด้วยคณะกรรมการ บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำเครือข่ายช่องทางบริการอัตโนมัติและการเงินครบวงจร ใช้งานง่าย สะดวก รวดเร็ว และปลอดภัย ภายใต้ชื่อ “บุญเติม” ร่วมประชุมสามัญผู้ถือหุ้นประจำปี 2564 ในรูปแบบจำกัดผู้เข้าร่วมไม่เกิน 35 คน พร้อมปฏิบัติตามมาตรการป้องกันการแพร่ระบาดโควิด -19 อย่างเคร่งครัด
โดยที่ประชุมมีมติอนุมัติจ่ายเงินปันผลประจำปี 2563 ครั้งที่ 2 เป็นเงินปันผลจ่ายครั้งที่สองในอัตราหุ้นละ 0.30 บาท กำหนดจ่ายในวันที่ 29 เม.ย.2564 รวมทั้งปีจ่าย
ปันผลในอัตราหุ้นละ 0.60 บาท คิดเป็นจำนวนเงิน 451.88 ล้านบาท พร้อมเผยแนวทางการดำเนินธุรกิจมุ่งเน้นขยายธุรกิจทางการเงินครบวงจร ด้วยกลยุทธ์การเป็นตัวแทนธนาคารเพิ่มขึ้น รวมถึงการให้บริการถอนเงินสด เปิดบัญชี พร้อมขยายฐานลูกค้า คนไทยและต่างด้าว รวมทั้งเพิ่มตู้บุญเติมรูปแบบต่าง ๆ จำนวน 5,000 ตู้ และมุ่งเน้นขยายคาเฟ่อัตโนมัติ “เต่าบิน” ที่สามารถชงกาแฟและเครื่องดื่มทั้งร้อนและเย็นได้มากกว่า 100 เมนู ให้มีจำนวนจุดให้บริการ 20,000 จุด ทั่วประเทศ ภายใน 3 ปี และรุกขยายจุดติดตั้งสถานีชาร์จไฟฟ้าสำหรับรถยนต์ไฟฟ้า (EV) ที่มาพร้อมระบบรับชำระครบวงจร เพื่อรองรับการใช้งานรถยนต์ไฟฟ้าที่จะเพิ่มขึ้นในอนาคต ซึ่งจัดขึ้น ณ อาคารสำนักงานใหญ่ของบริษัท ฟอร์ท สมาร์ท เซอร์วิส จำกัด (มหาชน) ถ.พหลโยธิน กรุงเทพฯ เมื่อวันที่ 21 เม.ย.2564